[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "Eblas au\u0306skulti c\u0302i tiun artikolon."}, {"text_idx": "#000006", "text": "C\u0302u vi scias, kiun oni opinias la plej bona piedpilkisto de la dudeka jarcento? Lia nomo estas Edson Arantes do Nascimento, kaj la Monda Asocio de Piedpilkado donis al li tiun titolon en 1999. Li ricevis preskau\u0306 tri kvaronojn el c\u0302iuj voc\u0302donoj!"}, {"text_idx": "#000007", "text": "Kial tiom da homoj konsideras lin tiel elstara piedpilkisto? Nu, li trifoje en sia vivo gajnis la mondan pokalon de piedpilkado por sia lando, Brazilo. La unuan fojon li estis nur 17-jara! Neniu alia faris tiom da goloj en sia kariero kiom faris Edson; li faris 1283 en 1363 matc\u0302oj! La plej bonaj nuntempaj piedpilkistoj (Cristiano Ronaldo kaj Lionel Messi) faris nur po proksimume 700."}, {"text_idx": "#000008", "text": "Vi supozeble tamen ne rekonas lian nomon. Kiel povas esti, ke la plej faman el c\u0302iuj piedpilkistoj vi ne konas? Nu, en Brazilo, kie naskig\u0302is Edson la 23-an de oktobro 1940, oni tre ofte ricevas karesnomon en sia junag\u0302o, kiun oni poste uzos dum la tuta vivo. Tio okazis al Edson, tiel ke neniu scias lian veran nomon: c\u0302iuj nomas lin Pele\u0301!"}, {"text_idx": "#000009", "text": "En la jaro 1970, Pele\u0301 kaj Brazilo trian fojon gajnis la mondan pokalon, kaj oni nomis Pele\u0301 \u201cLa reg\u0302o de piedpilkado\u201d. Li verkis libron pri si mem kaj sia vivo, kaj en 1971 oni tradukis g\u0302in en Esperanton. La libro nomig\u0302as Mi estas Pele\u0301."}, {"text_idx": "#000010", "text": "En la libro oni povas legi mesag\u0302on pri Esperanto, kiun Pele\u0301 skribis en la portugala: \u201cEsperanto estos tre utila al la sportistoj g\u0302enerale.\u201d"}, {"text_idx": "#000011", "text": "Li aldonis, ke per Esperanto, la sportistoj pli proksimig\u0302os unu al la aliaj, kaj parolos kiel amikoj."}, {"text_idx": "#000012", "text": "Estas mirinde, c\u0302u ne, ke la plej bona piedpilkisto de la lasta jarcento diris, ke li subtenas Esperanton! C\u0302u vi povus imagi, kiel oni reagus, se Ronaldo au\u0306 Messi dirus la saman aferon hodiau\u0306?"}, {"text_idx": "#000013", "text": "Tim Owen estas brita esperantisto, kiu verkis tiun c\u0302i artikoleton okaze de la 80-a naskig\u0302datreveno de Pele\u0301, c\u0302ar li multe respektas lin kiel piedpilkiston kaj kiel homon."}, {"text_idx": "#000014", "text": "el-stara: staranta alte super la aliaj membroj de grupo pro rimarkinda kvalito.\ngolo: poento en piedpilka ludo au\u0306 alia sporto, ricevita kiam ludanto sukcesas trafi la celon per la pilko."}, {"text_idx": "#000015", "text": "jarcento: cent-jara periodo, ekzemple de la jaro 1900 g\u0302is 1999.\nkares-nomo: nomo uzata c\u0302efe de familianoj kaj geamikoj, ekzemple Joc\u0302jo anstatau\u0306 Johano.\nkariero: profesio, okupo; la progreso en la profesio.\nmatc\u0302o: sportludo inter du homoj au\u0306 du grupoj de homoj.\npokalo: valora taso el multekosta metalo, donata kiel premio al la venkinto de sporta konkurso."}, {"text_idx": "#000016", "text": "proksimume: ne precize, c\u0302irkau\u0306, pli-malpli.\nreagi: agi responde al ekstera afero.\nsub-teni: helpi homon, asocion, projekton, politikon au\u0306 simile, por ke g\u0302i sukcesu.\ntitolo: aparta nomo donita al homo pro ties granda merito.\nvoc\u0302-dono: opinio (voc\u0302o), kiun oni esprimas rilate al iu demando au\u0306 propono, por ke g\u0302i estu nombrata; papereto, sur kiu oni signas sian preferon, kiam oni elektas politikistojn."}, {"text_idx": "#000017", "text": "Afis\u0302ita 23an de oktobro, 2020"}, {"text_idx": "#000018", "text": "Mi dubas, ke Ronaldo au\u0306 Messi dirus ion similan... hehe"}, {"text_idx": "#000019", "text": "Erare, Pele\u0301 ne tri-foje gajnis la mondc\u0302ampionecon, sed du-foje. En 1962 kiam Brazilo venkis, li ne ludis pro vundo. Sed trafi golojn en du apartaj finalmatc\u0302oj, disigitaj de 12 jaroj, estas unika atingo (1958 - du goloj - kaj 1970)."}, {"text_idx": "#000020", "text": "Li ja ludis en la turniro en 1962, kaj ec\u0302 faris golon en la unua matc\u0302o, kontrau\u0306 Meksiko. Li ludis en la unuaj du matc\u0302oj kaj dum la dua, li vundig\u0302is kaj ne plu povis ludi en la cetero de la turniro. Li ne ludis en la finalmatc\u0302o kontrau\u0306 C\u0302eh\u0302oslovakujo, sed li ludis dum la turniro, do li ja gajnis la mondan pokalon trifoje."}, {"text_idx": "#000021", "text": "li ja gajnis la mondan pokalon trifoje."}, {"text_idx": "#000022", "text": "Erare, Pele\u0301 ne tri-foje gajnis la mondc\u0302ampionecon, sed du-foje. En 1962 kiam Brazilo venkis, li ne ludis pro vundo."}, {"text_idx": "#000023", "text": "Tiun medalon, kiun vi supozigas neekzistanta, oni povas vidi en la Nacia piedpilkada muzeo en Manc\u0302estro, Britujo."}, {"text_idx": "#000024", "text": "El la bus\u0302o de la viro mem:"}, {"text_idx": "#000025", "text": "En 1962, mi ne vundig\u0302is per agreso: mi simple piedbatis la pilkon, kaj g\u0302i simple okazis. Kaj tio estis en ordo, c\u0302ar venkis Brazilo; mi akceptis tion sen malfacilaj\u0302o. Mi ricevis medalon c\u0302iaokaze, c\u0302ar mi ludis en du matc\u0302oj."}, {"text_idx": "#000026", "text": "La tiamaj reguloj lau\u0306 kiuj ricevis medalon nur tiuj, kiuj ludis en la finalo mem, s\u0302ang\u0302ig\u0302is poste, kaj Pele\u0301, kune kun cento da aliaj ludantoj, ricevis sian, kaj FIFA agnoskis lin do la unua (kaj g\u0302is nun sola) ludanto, kiu trifoje venkis la mondan pokalon."}, {"text_idx": "#000027", "text": "Mi rimarkas, ke c\u0302i tiu temo, piedpilkado, allogas multe pli da komentoj ol kutime! Evidente ni devus havi pli da artikoloj pri tiu temo."}, {"text_idx": "#000028", "text": "Multaj homoj havas opiniojn pri piedpilkado!"}, {"text_idx": "#000029", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000030", "text": "Algluita kiel ric\u0302a teksto. Alglui plat-tekste"}, {"text_idx": "#000031", "text": "Estas permesate nur 75 emog\u0302ioj."}, {"text_idx": "#000032", "text": "Via ligilo estas au\u0306tomate enkorpigita. Montri kiel ligilo"}, {"text_idx": "#000033", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000034", "text": "Ne eblas rekte alglui bildojn. Als\u0302utu au\u0306 enmetu bildojn per URL."}, {"text_idx": "#000035", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]